section_heading: Produkcija
paragraph_text: Producenti su odlučili započeti epizodu unutar okna Labud zbog toga što su pretpostavljali da će publika očekivati direktan nastavak epizode (i sezone) kod Lockea i Johna koji gledaju niz otvor okna pa je uvod snimljen na mjestu koje ne otkriva lokaciju ili razdoblje - redatelj Jack Bender izjavio je da ga je sve to podsjetilo na njegov stan u San Franciscu - sve do eksplozije otvora okna. Za radnju koja se odvija prije dolaska na otok, redatelj Bender odlučio je izbjeći snimanje scena u hitnoj službi po uzoru na istoimenu seriju pa je većina scena snimljena "kamerom iz ruke" kako bi se dobio "spontani osjećaj".